b'\n_START_ARTICLE_\nLuis Vidales\n_START_SECTION_\n\xc5\xbdivljenje in delo\n_START_PARAGRAPH_\nRodil se je na posestvu R\xc3\xado Azul na podro\xc4\x8dju, ki je znano po pridelavi kave. Pri 22 letih je izdal svojo mojstrovino, Suenan Timbres (\xc2\xbbZvonijo zvon\xc4\x8dki\xc2\xab), ki sta jo Borges in Huidobro ozna\xc4\x8dila za\xc2\xa0\xc2\xbbnajbolj\xc5\xa1o in skorajda edino kolumbijsko avantgardno pesmarico\xc2\xab._NEWLINE_Zgodaj se je za\xc4\x8del udejstvovati tudi na politi\xc4\x8dnem podro\xc4\x8dju. Leta 1930 se je pridru\xc5\xbeil kolumbijski komunisti\xc4\x8dni partiji in od leta 1932 in 1934 zasedal polo\xc5\xbeaj generalnega sekretarja. Redno je sodeloval tudi s \xc4\x8dasnikoma El Espectador in El Tiempo. V slednjem je v sodelovanju s svojim velikim prijateljem Luisom Tejado tudi objavil znan poklon Charlieju Chaplinu. Leta 1932 je po ukazu Guillerma Hern\xc3\xa1ndeza Rodr\xc3\xadgueza prevzel vodstvo \xc4\x8dasnika Tierra, glavnega medijskega organa partije. Kot urednik je \xc5\xbeivo nasprotoval kolumbijsko-perujski vojni in vojake obeh strani pozival k odlo\xc5\xbeitvi oro\xc5\xbeja. To je spro\xc5\xbeilo burne proteste kolumbijskih nacionalistov, vse skupaj pa se je kon\xc4\x8dalo z uni\xc4\x8ditvijo \xc4\x8dasnikovega \xc5\xa1taba.'